open-index/open-wikipedia-markdown huggingface dataset:
Appetite for Destruction

**Appetite for Destruction** on yhdysvaltalaisen rock-yhtye Guns N’ Rosesin esikoisalbumi. Albumin julkaisi levy-yhtiö Geffen Records 21. heinäkuuta 1987, ja se nousi vuonna 1988 Yhdysvalloissa Billboard 200 -albumilistan ykköseksi neljän viikon ajaksi. Se on yksi Yhdysvaltain myydyimmistä albumeista, sillä se on myynyt pelkästään Yhdysvalloissa 18-kertaisen platinalevyn myyntimäärän. Albumi on myös eräs maailman myydyimmistä albumeista noin 30 miljoonan kappaleen myynnillään, mikä tekee siitä myös kaikkien aikojen kaupallisesti menestyneimmän esikoisalbumin. 

Musiikilliselta tyyliltään *Appetite for Destruction* on lähinnä hard rockia, ja sen on tuottanut Mike Clink. Albumin kappalemateriaali on raskaampaa kuin yhtyeen myöhemmillä levytyksillä, eikä se sisällä yhtäkään kovin rauhallista kappaletta. Alun perin albumi sai kriitikoiden keskuudessa ristiriitaisen vastaanoton, mutta myöhemmin se on kerännyt ylistäviä arvioita ja sitä pidetään yhtenä kaikkien aikojen parhaimmista albumeista esimerkiksi Classic Rock -lehden, Lars Ulrichin ja Ozzy Osbournen tekemissä listauksissa. *Appetite for Destructionilla* soittaa laulaja Axl Rosen, soolokitaristi Slashin, rytmikitaristi Izzy Stradlinin, basisti Duff McKaganin ja rumpali Steven Adlerin, kokoonpano.

Albumin tunnetuimpia kappaleitaovat mm. ”Welcome to the Jungle”, ”Sweet Child O’ Mine” sekä ”Paradise City”, jotka julkaistiin myös singleinä. Kolmen edellä mainitun kappaleen lisäksi *Appetite for Destructionin* kappaleista myös ”It’s So Easy” ja ”Nightrain” julkaistiin singleinä. 

## Kokoonpano
### Guns N’ Roses
* Axl Rose – laulu, syntetisaattori, lyömäsoittimet
* Slash – soolo- ja rytmikitara, akustinen kitara, slide-kitara, talk box
* Izzy Stradlin – rytmi- ja soolokitara, taustalaulu, lyömäsoittimet
* Duff McKagan – basso, taustalaulu
* Steven Adler – rummut, lyömäsoittimet, taustalaulu

### Tuotanto
* Mike Clink – tuottaja, äänittäminen
* Steve Thompson – miksaus
* Michael Barbiero – miksaus
* George Marino – LP- ja C-kasettiversioiden masterointi
* Barry Diament – CD-version masterointi
* Dave Reitzas, Micajah Ryan, Andy Udoff, Jeff Poe, Julian Stoll, Victor Deyglio – avustava äänittäminen

## Kappaleet
Kaikkien kappaleiden tekijöiksi on merkitty Steven Adler, Duff McKagan, Axl Rose, Slash sekä Izzy Stradlin, paitsi ”It's So Easy” myös West Arkeen ja ”Anything Goes” myös Chris Weber. Kappaleiden todelliset tekijät alla.

## Arvostelut
* All Music Guide -lehden arvostelu: 
* Rolling Stone lehden arvostelu: 

## Singlejen menestys
* 1988 – *[[Sweet Child O’ Mine]]* – The Billboard Hot 100 – 1. sija
* 1988 – *[[Welcome to the Jungle]]* – The Billboard Hot 100 – 7. sija
* 1988 – *Sweet Child O’ Mine* – Mainstream Rock Tracks – 7. sija
* 1988 – *Welcome to the Jungle* – Mainstream Rock Tracks – 37. sija
* 1988 – *[[Nightrain]]* – The Billboard Hot 100 – 93. sija
* 1989 – *[[Paradise City]]* – The Billboard Hot 100 – 5. sija
* 1989 – *Nightrain* – Mainstream Rock Tracks – 26. sija
* 1989 – *Paradise City* – Mainstream Rock Tracks – 14. sija

## Lähteet
Papeete

**Papeete** () on Ranskan Polynesian pääkaupunki. Se sijaitsee Tahitin saaren luoteisrannikolla. Papeeten asukasluku vuoden 2022 väestönlaskennan mukaan 26 654. Pinta-alaa kaupungilla on 17,4 km2.

## Nimi ja historia
Kaupungin nimi tulee tahitin kielen sanoista "pape ()" ja "‘etē ()". Vanhempaa, saman merkityksen omaavaa, nimeä **Vai‘etē** käytetään vielä esim. Marquesassaarilla. Syy nimen vaihtamiseen oli se, että sanasta *vai* tuli tabu ja se korvattiin sanalla *pape*.

Ensimmäinen Papeeteen tullut eurooppalainen oli brittiläinen lähetyssaarnaaja vuonna 1818. Kaupungista tuli 1830-luvulla valaanpyytäjien suosima satama. Kun Tahitin kuningaskunta liitettiin Ranskaan, Papeetesta tuli siirtomaahallinnon pääkaupunki, ja 25. toukokuuta 1890 siitä tuli virallisesti kunta presidentti Sadi Carnot'n määräyksellä. Ranskalaisvallan aikana Herman Melville oli Papeetessa vankina ja Paul Gauguin asui siellä vuodesta 1891 alkaen. Vuonna 1884 Papeete vaurioitui tulipalossa, ja trooppinen sykloni vaurioitti kaupunkia vakavasti vuonna 1906. 

Vuonna 1962 Papeetessa avattiin Faa'an kansainvälinen lentoasema. Ranskalaiset tekivät ydinkokeita 1960-luvulta 1990-luvulle 1400 kilometrin päässä Tahitista, ja käyttivät Papeeten lentokenttää ja satamaa. 1990-luvulta alkaen Papeete, ja sen ympäryskunnat, ovat kasvaneet nopeasti muualta Ranskan Polynesiasta tulleiden muuttajien takia. Lisäksi kaupungin väestöön kuuluvat näkyvät kiinalais- ja europpalaisvähemmistöt.

## Nykyään
Kaupunginvaltuusto koostuu 35 valtuutetusta. Pormestarina toimii Michel Buillard. Hänet valittiin tehtävään ensimmäisen kerran vuonna 1995 ja hän toiminut pormestarina siitä asti. 

Hallinnollisesti Papeete on jaettu 11 kaupunginosaan (): Patutoa, Taunoa, Fāri‘ipiti, Titioro, Tepapa, Faiere, Pic Rouge, Tīpaeru‘i, Paofai ja Mamaʻo.

Toisen asteen koulutusta kuapungissa tarjoaa Lycée Paul-Gauguin.

## Ilmasto

## Lähteet

## Aiheesta muualla
Ulan-Ude

**Ulan-Ude** (, ) on Burjatian tasavallan pääkaupunki Itä-Siperiassa Venäjällä, noin 75 km Baikaljärvestä kaakkoon Selengan ja sen lisäjoen Udan yhtymäkohdassa. 

## Historia
Ulan-Uden perustivat venäläiset kasakat vuonna 1666, jolloin paikalle rakennettiin Udinsk-niminen linnake. Venäjän ja Kiinan välisellä kauppareitillä sijainneesta linnakkeesta kasvoi nopeasti ja kaupungiksi paikkakunta muutettiin vuonna 1775. Vuonna 1783 nimeksi vaihtui  **Verhneudinsk** () ja siitä tuli paikallishallinnon keskus.  1800-luvun aikana kaupunkiin perustettiin naisten koulu, kaupunginvaltuusto, kirjasto, kaksi nahkatehdasta ja vodkan tislaamo. Vuonna 1899 kaupunkiin tuli katuvalaistus ja samana vuonna ensimmäinen juna saapui kaupunkiin Siperian rataa pitkin. Vuonna 1916 kaupungissa asui jo 16&nbsp;000 asukasta. 

Bolševikit ottivat Verkhneudinskin haltuunsa Venäjän sisällissodassa 23. tammikuuta 1918, mutta japanilaiset miehitysjoukot tulivat kaupunkiin jo saman vuoden elokuussa. Puna-armeija tuli takaisin maaliskuussa 1920. Kaupunki toimi jonkin aikaa Kaukoidän tasavallan pääkaupunkina, kunnes pääkaupunki siirrettiin Tšitaan. Vuoden 1923 toukokuussa kaupungista tuli  Burjaatti-Mongolien autonomisen sosialistisen neuvostotasavallan pääkaupunki.

Kaupunki sai nykyisen nimensä Ulan-Ude vuonna 1934 ja vuoteen 1939 mennessä kaupungin asukasluku oli kasvanut  125&nbsp;000 henkeen. Kaupunkiin oli perustettu useita suuria tehtaita ja näiden työläiset tulivat pääosin Euroopan puoleiselta Venäjältä. Heidän myötään kaupunkiin muodostui kokonaan venäläisiä kaupunginosia. Työläisiä tuli vielä lisää kun kaupunkiin rakennettiin lentokonetehdas toisen maailmansodan aikana. Vuonna 1959 kaupungissa oli 175&nbsp;000 asukasta ja väkiluku kasvoi lisää Ulan-Uden kehittyessä merkittäväksi teollisuuskeskukseksi.

### Asukasluvun kehitys

## Talous

Kaupungin tärkeimmät teollisuudenalat ovat kone- (vetureita ja junanvaunuja), tekstiili-, puu-, elintarvike- ja sähkötekninenteollisuus. 

## Liikenne

Ulan-Ude sijaitsee Siperian radan varrella. Sieltä on rautatieyhteydet Irkutskiin, Mongolian Ulan-Batoriin ja Tšitaan, joiden kautta liikennöidään edelleen suoraan Moskovaan, Kiinaan ja Vladivostokiin. Kaupungissa on jokisatama ja lentokenttä.  

## Kulttuuri

Kaupungissa on kansallismuseo. Lisäksi lähellä joen rantaa olevassa vanhassa kaupungissa on säilynyt monia kauniita rakennuksia. 

## Koulutus

Ulan-Udessa on teknologia-, maatalous-, kasvatustieteiden- ja kulttuuri-instituutti sekä muita korkeakouluja ja ammattikouluja.

## Lähteet
Uda

**Uda** voi tarkoittaa:

* Uda, joki Burjatiassa Venäjällä
* Uda, joki Habarovskin aluepiirissä Venäjällä
* Uda, Tšuna-joen yläjuoksusta käytetty nimitys
* Uda, kaupunki Naran prefektuurissa Japanissa
* Uda, rautatieasema Muurmanskin rautatiellä ennen Belomorskia
* Uda, Japanin keisari
* UDA, *[[Ulster Defence Association]]*, Pohjois-Irlannin lojalistien puolisotilaallinen järjestö
* Uda, sukunimenä:
** Shintarō Uda (1896–1976), japanilainen keksijä
Uda (Burjatia)

**Uda** () on Selengaan laskeva joki Burjatiassa Itä-Siperiassa Venäjällä. Uda on 476 kilometriä pitkä ja se yhtyy Selengaan Burjatian pääkaupungin Ulan Uden luona.

## Aiheesta muualla
Uda (Habarovskin aluepiiri)

**Uda** () on joki Habarovskin aluepiirin keskiosassa Venäjän Kaukoidässä. Uda on 457 kilometriä pitkä, ja se laskee Ohotanmereen lähellä Tšumikan kaupunkia.
Tolomakon kieli

**Tolomako** on austronesialainen kieli. Sitä puhutaan Vanuatussa sijaitsevalla Santon saarella. Sen sukulaiskieliä ovat mm. nokuku ja piamatsina. Kieli on mahdollisesti uhanalainen ja sitä puhuu äidinkielenään enää ainoastaan noin 900 ihmistä (2001). Tolomako kuuluu malaijilaispolynesialaisten kielten ryhmään.

Tolomakossa on 10 konsonanttia:

Vokaaleja kielessä on viisi /a e i u o/.

## Lähteet
Selenga

**Selenga** (, ) on joki Keski-Aasiassa Mongolian ja Venäjän federaatioon kuuluvan Burjatian alueilla. Selenga on 1&nbsp;205 kilometriä pitkä, josta Mongolian puolella on 835 kilometriä. Joen alajuoksu soveltuu laivaliikenteelle, mitä kuitenkin haittaa noin puoli vuotta kestävä jääpeite.

Selengan lähdehaarat Ider, Delgermörön, ja Bügsiin Gol saavat alkunsa Mongolian puolelta Hangaivuoristosta. Sieltä se virtaa itäkoilliseen, sitten pohjoiseen ja lopulta länteen. Selenga laskee Burjatiassa Baikaljärveen 30 kilometriä leveänä viuhkamaisena suistona. Baikal laskee edelleen Angaran ja Jenisein kautta Jäämereen.

Selengan merkittäviä sivujokia ovat Orhon ja Uda oikealta sekä Hövsgöljärven laskujoki Egin-Gol vasemmalta. Selengan valuma-alue on 1,2 miljoonaa km².

 

## Lähteet
123

## Tapahtumia
## Syntyneitä
*Kanishka, Kushan keisarikunnan hallitsija. (Joidenkin lähteiden mukaan hän syntyi myöhemmin.)

## Kuolleita
*
Terek

**Terek** ( ja avaariksi Те́рек, ,  ja ) on joki Pohjois-Kaukasiassa Georgian ja Venäjän federaatioon kuuluvien Pohjois-Ossetian, Kabardino-Balkarian, Tšetšenian ja Dagestanin alueilla. Terek on 623&nbsp;km pitkä ja sen vesistöalue on noin 60&nbsp;000&nbsp;km².

Terek saa alkunsa Georgian puolelta Kaukasusvuoristosta Kazbekin lounaisrinteeltä. Sieltä se virtaa ensin pohjoiseen ja puhkaisee Kaukasuksen pohjoisharjanteen Darielin solassa. Tämän jälkeen se virtaa halki Pohjois-Ossetian, jonka alueella se muuttuu vuoristojoesta tasankojoeksi. Pohjois-Ossetiasta joki virtaa Kabardian tasangon halki Kabardino-Balkarian koillisosassa, kääntyy itään ja virtaa sitten Pohjois-Ossetian, Tšetšenian ja Dagestanin pohjoisosien halki Kaspianmereen, jossa se muodostaa 100&nbsp;km pitkän suiston. Suiston halki virtaavien suuhaarojen nimet ovat Novyi Terek, Staryi Terek ja Tatovka. Terekin merkittävämmät sivujoet ovat Ardon, Uruh, Malka, Sunža ja Fiagdon.

Joessa on voimalaitoksia. Merkittävimmät kaupungit joen varrella ovat Vladikavkaz, Beslan, Maiski, Mozdok, Novr-Ġala/Naurskaja  ja Kizljar.

## Historia
Toisen maailmansodan aikana suomalainen Waffen SS:n pataljoona Nordost eteni divisioonassaan Terekjoelle saakka.

## Katso myös
* Terekin oblasti
Terekin oblasti

**Terekin oblasti** eli **Terekin alue** () oli Venäjän keisarikunnan hallintoalue Pohjois-Kaukasian itäosassa ja Terek- ja Kumajokien alajuoksulla Kaspianmeren rannalla.  Se käsitti muun muassa nykyisten Tšetšenian, Pohjois-Ossetian, Ingušian ja Kabardi-Balkarian alueet sekä osan Stavropolin aluepiiristä ja Dagestanista. Alueen hallintokeskus oli Vladikavkaz.

Terekin oblasti perustettiin vuonna 1860 keisari Aleksanteri II:n ukaasilla Terekin kasakka-armeijan maalle. Vuonna 1917 alue jaettiin Terekin kuvernementiksi ja osaksi Pohjois-Kaukasuksen vuoristotasavaltaa, jota puolestaan seurasi Vuoriston neuvostotasavalta (1921–1924).

Suurimmat väestöryhmät vuonna 1897 olivat venäläiset (29 %),  tšetšeenit (24 %), osseetit (10 %) ja kabardit (9 %).
Amor

**Amor** tai myös **Cupido** on roomalaisessa mytologiassa rakkauden jumala, Venuksen poika.  Amor on usein kuvattu pieneksi, siivekkääksi pojaksi, joka kantaa jousta ja nuolia. Amorin kreikkalainen vastine on Eros.

**Amorin nuolet** saavat osuessaan ihmisen rakastumaan seuraavaan näkemäänsä henkilöön.

## Lähteet

* 

### Viitteet
Eros

**Eros** (, rakkaus) on kreikkalaisessa mytologiassa rakkauden jumala. Hänet kuvataan usein nuolia ja jousta kantavaksi, siivekkääksi pikkupojaksi tai nuoreksi mieheksi. Arkaaisen kauden taiteessa hän oli pääsääntöisesti nuori mies, mutta hänestä tehtiin myöhemmin koko ajan nuorempi. Hellenistisessä taiteessa hän oli jo pikkulapsi.

Kreikkalaiset liittivät Eroksen ennen kaikkea hedelmällisyyteen, haluun ja seksuaaliseen rakkauteen. Hänet nähtiin ovelana kujeilijana, joka saattoi olla leikkisä ja harmittoman ilkikurinen mutta toisinaan uhrillaan leikittelevä julmuri, jonka yllätyshyökkäykset aiheuttivat vain holtitonta intohimoa ja sekaannusta. Häntä pidettiin lisäksi homoseksuaalisen rakkauden suojelijana.

Eros ampui jousipyssyllään nuolia, jotka saivat ihmiset, sankarit ja jumalat rakastumaan. Eroksen tunnetuimpia uhreja oli Apollon, joka rakastui Dafne-nymfiin. Eros sai myös Medeian rakastumaan Iasoniin. Eros itse rakastui Psykheen äitinsä vastustuksesta huolimatta.

## Tausta
Yleisimmin Eros kuvattiin rakkauden, kauneuden ja halun jumalattaren Afroditen apurina. Joskus Eros kuvattiin Afroditen ja sodanjumalan Areen poikana, jonka veljiä olivat Deimos, Fobos ja Harmonia. Joskus Eroksella oli pikkuveli Anteros.

Hesiodoksen mukaan Eros oli yksi alkujumalista ja yhdessä Khaoksen ja Gaian kanssa vastuussa luomisesta. Joissain kertomusperinteissä Eroksen kerrottiin olevan munasta syntynyt hermafrodiitti, jonka Khronos sijoitti Khaosin kohtuun. Aristofaneen mukaan Eros syntyi Nyksin ja Aitherin munimasta hopeisesta munasta. Eroksen äidiksi on mainittu myös esimerkiksi Eileithyia, Penia ja Iris.

## Palvonta
Eroksen tärkein kulttikeskus oli Boiotian Thespiaissa. Hänellä oli myös yhteinen pyhäkkö, Afroditen ja Eroksen pyhäkkö, Afroditen kanssa Ateenan Akropoliin pohjoisrinteessä. Hänet yhdistettiin läheisesti moneen Afroditen kulttiin koko kreikkalaisessa maailmassa. Erosta palvottiin lisäksi Megarassa, Filadelfeiassa, Leuktrassa, Eleassa ja Parionissa.

## Kuvaukset

Eros kuvattiin kreikkalaisessa taiteessa yleensä nuorukaisena, jolla on siivet ja voitonseppele. Hän saattoi pidellä lyyraa, jänistä tai ruoskaa. 300-luvulta eaa. alkaen hänet kuvattiin joskus myös jousi kädessään. Kreikkalaisessa keramiikassa Eros esiintyy usein häätilaisuuksissa ja muissa romanttisissa kohtauksissa osanottajien yläpuolella leijaillen. Joskus Eros esiintyi kahtena tai kolmena, jolloin hän edusti rakkauden eri muotoja nimeltään Eros, Himeros (halu) ja Pothos (kaipaus). Hellenistisessä taiteessa Eros kuvattiin useimmiten Psykhen seurassa.

Eros oli kuvattuna yhteen maailman seitsemästä ihmeestä, Zeuksen patsaan valtaistuimeen Olympiassa. Hän esiintyy myös Parthenonin itäisessä friisissä.

## Roomassa
Eros tunnetaan roomalaisessa mytologiassa nimillä Amor ja Cupido.

## Lähteet

## Aiheesta muualla
Nokia 5510

**Nokia 5510** oli ensimmäisiä vaakamallisia matkapuhelimia, jossa oli QWERTY-näppäimistö. Vuonna 2001 julkaistulla puhelimella oli mainoslauseenaan "näyttää kummalta, kuulostaa hyvältä". Laitteessa on FM-radio, mahdollisuus kuunnella musiikkia ja myös nauhoittaa sitä radiosta ja MP3-soitin. Teknisesti aikanaan edistyksellinen puhelin menestyi kuitenkin varsin huonosti. Tässä suhteessa se muistutti N-Gagea, joka niin ikään hyvästä teknisestä toteutuksestaan huolimatta ei mennyt kaupaksi.

Puhelimessa on 950 milliampeeritunnin akku ja 260 tuntia valmiusaikaa.

## Katso myös
*Luettelo Nokian tuotteista

## Aiheesta muualla
*Nokia 5510 -sivusto

## Lähteet
Nokia 7650

**Nokia 7650** oli Nokian ensimmäinen matkapuhelin, jossa oli integroitu digitaalikamera sekä Symbian-käyttöjärjestelmä. Kamerapuhelin julkistettiin vuoden 2002 puolivälin jälkeen. Puhelin oli kaksitaajuuksinen, eikä sitä julkaistu Yhdysvalloissa.

Puhelin oli ensimmäinen Series 60 puhelin.

Siinä on 4 megatavun muisti, johon pystyy tallentamaan 3,6 megatavun verran tiedostoja.

Puhelin sisältää Bluetooth- ja infrapuna-yhteyden tuen ja siinä on VGA (640 × 480 pikseliä) kamera. Se on kooltaan 114 × 56 × 26 mm ja se painaa 154 grammaa.

Puhelimen valmiusaika on kaikkiaan jopa 230 tuntia ja yhdellä lataamisella sillä pystyy puhumaan noin neljän tunnin ajan.

## Lähteet

## Aiheesta muualla
* Käyttöohjeet 
* Nokia 7650 - Tuki
Ortodoksinen kalenteri

**Ortodoksinen kalenteri** perustuu ortodoksisen kirkon vanhaan perinteeseen. Ortodoksinen nimipäiväkalenteri poikkeaa Suomessa yleisessä käytössä olevasta nimipäiväkalenterista. 

## Ortodoksinen kalenteri

Kirkkovuoden jokaiselle päivälle, niin sanottuja suuria liikkumattomia juhlia lukuun ottamatta, on ortodoksisessa kalenterissa nimetty kyseisen päivän pyhä tai useampi pyhä. Kyseisenä päivänä muistellaan tätä tai näitä pyhiä ihmisiä kirkon kanonisoimina hurskaina kilvoittelijoina ja esimerkkeinä muille ihmisille.

## Ortodoksinen nimipäivä

Ortodoksisessa perinteessä ei tavallisesti juhlita tavallista länsimaista, protestanttisen perinteen mukaista nimipäivää ja kyseistä henkilöä. Nimipäivänä muistelun kohteena on elävän henkilön sijasta hänen nimeensä liittyvä taivaallinen esirukoilija ja hänen muistonsa. Nimipäivä on vain sinä päivänä, jolloin muistellaan omaa taivaallista suojelijaa, vaikka samalla pyhällä saman (etu)nimisillä pyhillä olisi muitakin muistelupäiviä. Ortodoksillakin on siis vain yksi ”nimipäivä” vuodessa.

## Katso myös

* Pyhimykset ortodoksisessa kirkossa

## Kirjallisuutta
* 

## Aiheesta muualla
* Ortodoksinen kalenteri ja nimi. Ortodoksi.net.
* Nimi ja siihen liittyvä pyhä. Ortodoksi.net.
Toimintapeli

**Toimintapeli** on videopelilajityyppi, jossa pääpaino on reaktionopeudessa (refleksit) ja silmä-käsi-koordinaatiossa (tarkkuus) sekä päätöksenteon nopeudessa ja ajoituksessa. 

Tyypillisessä toimintapelissä pelaaja ohjaa päähahmoa, jonka pitää selviytyä pelikentän läpi taistellen vihollisia ja mahdollista loppuvastusta vastaan. Vihollisten hyökkäykset heikentävät pelihahmoa, ja peli loppuu kun pelihahmo kuolee (Game over). Joissakin toimintapeleissä tavoitteena on läpäistä tietty määrä pelikenttiä, kun taas toisissa kenttiä on loputtomasti ja tavoitteena on saada vain mahdollisimman hyvä pistetulos. 

Toimintapelit ovat Forbesin mukaan Yhdysvalloissa suurin yksittäinen lajityyppi. Toimintapelit ovat miesten keskuudessa suositumpi kuin naisten keskuudessa.

## Alalajityypit
Toimintapelien alalajityyppejä ovat muun muassa tappelupelit, ammuntapelit ja tasohyppelyt. Toimintapelien periaatteita löytyy myös muista yhdistelmistä kuten toimintaseikkailupelit ja toimintaroolipelit. Myös taisteluareenamoninpelit (MOBA) ja reaaliaikainen strategiapeli (RTS) voidaan käsittää toimintapeleihin kuuluviksi.

## Lähteet
Donkey Kong Country

**Donkey Kong Country** (lyhyesti **DKC**, Japanissa **Super Donkey Kong**) on Rarewaren kehittämä tasohyppelypeli, jonka Nintendo julkaisi SNES -konsolille vuonna 1994. Siitä tuli välittömästi yksi konsolin myydyimmistä peleistä.

*Donkey Kong Country* on ensimmäinen Donkey Kong -peli, jonka kehityksessä Shigeru Miyamoto ei ollut mukana.

Peli sai kaksi jatko-osaa SNES- ja Game Boy -konsoleille. Myöhemmin kaikki osat julkaistiin myös Game Boy Advancelle. Donkey Kong sai jatkoa Nintendo 64:llä paljon ennakkokohua aiheuttaneessa, mutta ristiriitaisen vastaanoton saaneessa pelissä *[[Donkey Kong 64]]*. Peliyhtiö Retro Studios toi Donkey Kongin jälleen julkisuuteen tekemällä Wiille pelin *[[Donkey Kong Country Returns]]*.

## Kehitys
Pelin hahmot luotiin alun perin kolmiulotteisiksi tietokonemallinuksen avulla ja konvertoitiin spriteiksi eli kaksiulotteisiksi hahmomalleiksi. Tekniikka saa hahmot näyttämään kolmiulotteisilta, vaikka pelit ovat kaksiulotteisia. Raren tappelupeli *[[Killer Instinct]]* hyödynsi myöhemmin samaa tekniikkaa.

## Juoni
Pelissä *Donkey Kong Jr.* on kasvanut aikuiseksi ja ottanut DK-tittelin itselleen samalla kun hänen isänsä, alkuperäinen *Donkey Kong* on nimetty *Cranky Kongiksi*. Cranky toimii uuden pelisarjan tukevana hahmona, jonka dialogit kritisoivat huumorilla videopelien nykytilaa. Uusissa peleissä Donkey ja tämän kaveri Diddy sekä koko Kongin apinasuku kamppailevat kremlingejä (*kremlings*) vastaan. Kremlingit ovat ahne krokotiilirotu, jota johtaa Kuningas K. Rool (*King K. Rool*). Kuninkaansa johdolla kremlingit yrittävät varastaa Kongien kultaiset banaanit.

## Hahmot
* *[[Donkey Kong]]*, lihaksikas, mutta yksinkertainen päähenkilö.
* *[[Diddy Kong]]*, Donkeyn paras kaveri, joka ihailee Donkeyta ja haluaa olla suuri videopelitähti.
* *[[Cranky Kong]]*, alkuperäinen Donkey Kong, Donkeyn isä, joka tässä pelissä jakelee vinkkejä ja kritisoi nykyisten videopelien tasoa.
* *[[Funky Kong]]*, surffaaja-apina, joka omistaa lentopalvelun ja lennättää pelaajan aiempiin pelin kenttiin.
* *[[Candy Kong]]*, Donkeyn tyttöystävä joka tallentaa pelin.

## Katso myös
* Donkey Kong Country (televisiosarja)

## Lähteet

## Aiheesta muualla
*
Sunny Beach

**Sunny Beach** () on rantalomakohde Mustanmeren rannikolla Bulgariassa, Burgasin kaupungin pohjoispuolella. Sen rakentaminen aloitettiin 1950-luvulla, ja se elää täysin matkailusta. Se sijaitsee noin 30 kilometrin päässä Burgasista ja 100 kilometrin päässä Varnasta.

Sunny Beachin 100–120 metriä leveä ja noin kahdeksan kilometriä pitkä ranta sijaitsee Balkanvuorten tuntumassa. Rantaa suojaavat hiekkadyynit, jotka ovat tyypillisiä Etelä-Bulgarian maisemalle. 

Sunny Beachillä on pysyvää asutusta erittäin vähän (kesäasukkaita lukuun ottamatta noin 1&nbsp;400 vakituista asukasta), mutta kesäisin se täyttyy tuhansista turisteista, joita varten Sunny Beachillä on lukuisia hotelleja.

Aivan Sunny Beachin vierellä sijaitsee 9&nbsp;000 vuotta vanha Nessebarin museokaupunki, joka löytyy Unescon maailmanperintöluettelosta.

## Kuvia


Image:Bulgaria-Sunny_Beach-01.jpg
Image:Bulgaria-Sunny_Beach-02.jpg

Image:Bulgaria-Sunny_Beach-04.jpg
Image:Bulgaria-Sunny_Beach-05.jpg
Image:Bulgaria-Sunny_Beach-06.jpg
Image:Bulgaria-Sunny_Beach-07.jpg
Image:Bulgaria-Sunny_Beach-08.jpg
Image:Bulgaria-Sunny_Beach-09.jpg
Image:Bulgaria-Sunny_Beach-10.jpg


## Aiheesta muualla

*A personal Guide To Sunny Beach
*Sunny Beach
Ortodoksiset suuret juhlapäivät

**Ortodoksiset suuret juhlapäivät** jaetaan kolmeen ryhmään:

#Suuret juhlat
#Keskisuuret juhlat
#Pienet juhlat

Pääsiäinen, Kristuksen ylösnousemuksen juhlapäivä, on ortodoksisen kirkon suurin juhlapäivä ja kaikkien näiden juhlien yläpuolella, juhlien juhla.

Pääsiäisen lisäksi ortodoksisessa kirkossa on 12 suurta juhlaa, jotka kirkkovuoden alusta (1.9.) lukien  ovat seuraavat:

* Jumalansynnyttäjän, Neitsyt Marian syntymä (8. syyskuuta)
* Kunniallisen ja eläväksi tekevän ristin ylentäminen (Ristinpäivä, 14. syyskuuta)
* Jumalansynnyttäjän Neitseen Marian temppeliintuominen (21. marraskuuta)
* Herramme Jeesuksen Kristuksen syntymä eli joulu (25. joulukuuta)
* Teofania, Jumalan ilmestyminen; Herran kaste eli loppiainen (6. tammikuuta)
* Herran temppeliin tuominen (2. helmikuuta)
* Jumalansynnyttäjän Neitseen Marian ilmestys eli Marianpäivä (25. maaliskuuta)
* Herran ratsastus Jerusalemiin eli palmusunnuntai (pvm riippuu pääsiäisestä, viikko ennen)
* Herran taivaaseen astuminen helatorstai (pvm riippuu pääsiäisestä, 40 pv jälkeen)
* Pyhän Kolminaisuuden päivä eli helluntai (pvm riippuu pääsiäisestä, 50 pv jälkeen)
* Herramme Jeesuksen Kristuksen kirkastuminen (6. elokuuta)
* Neitseen Marian kuolonuneen nukkuminen (15. elokuuta)

## Katso myös

* Ortodoksinen kalenteri

## Aiheesta muualla

* Suuret juhlat . Ortodoksi.net.
SS-Totenkopfverbände

**SS-Totenkopfverbände** () perustettiin alkujaan natsi-Saksan keskitysleirien vartiointiorganisaatioksi. Osasto perustettiin vuoden 1933 lopulla ja sen komentajaksi nimitettiin epävirallisesti SS-Standartenführer Theodor Eicke.

SS-Totenkopfverbände oli SS-Verfügungstruppen ohella ainoa aseistettu ja kokopäivätoiminen SS-osasto vuonna 1933. Vuoden 1934 puoliväliin tultaessa sen komentaja Theodor Eicke oli ylennetty SS-Brigadeführeriksi, ja Totenkopfverbände oli laajentunut useisiin yksiköihin niin, että käytännössä jokaisella keskitysleirillä oli oma yksikkönsä.

SS-Totenkopfverbändella oli myös suuri osuus pitkien puukkojen yönä 30. kesäkuuta 1934 tapahtuneisiin SA-johtajien sekä muiden tuona yönä kuolleiden teloittamiseen. Menestyksekkään operaation johdosta Eicke nimitettiin virallisesti keskitysleirien tarkastajaksi ja SS-Totenkopfverbänden komentajaksi.

Nimityksensä jälkeen Eicke uudelleenjärjesti ja laajensi Totenkopfverbänden viideksi Sturmbanneksi eli pataljoonaksi, jotka olivat:
*I Oberbayern
*II Elbe
*III Sachsen
*IV Ostfriesland
*V Brandenburg

Vuonna 1937 nämä viisi pataljoonaa organisoitiin jälleen uudestaan, tällä kertaa kolmeen rykmenttiin, jotka olivat Oberbayern, Brandenburg ja Thüringen. Sijoituspaikoiksi näille rykmenteille määrättiin Dachau, Oranienburg ja Frankenberg. Itävallan miehityksen jälkeen perustettiin vielä neljäs Totenkopfstandarte, jonka nimi oli Ostmark ja jonka sijoituspaikaksi tuli Linz.

Keskitysleirien vartioinnin lisäksi SS-Totenkopf-rykmentit osallistuivat yhdessä Verfügungstruppen kanssa Itävallan, Sudeettimaan ja Tšekkoslovakian miehityksiin. Totenkopf-rykmentit huolehtivat myös ”poliisivahvistuksina” liikekannalle pantujen Allgemeine SS -joukkojen sotilaskoulutuksesta.

Toisen maailmansodan alkaessa noin 40&nbsp;000 Allgemeine SS:n reserviläistä kutsuttiin muodostamaan yli tusina uutta Totenkopf-rykmenttiä. Samaan aikaan lokakuussa 1939 6&nbsp;500 kokeneinta Totenkopf-sotilasta vahvistettuna SS-reserviläisillä muodosti uuden Waffen-SS-divisioonan Totenkopf.

## Tunnukset


Kuva:3rd SS Division Logo.svg|Pääkallotunnus
Kuva:SS cap 1.jpg|'Totenkopf'' päähineessä
Batu-luolat

**Batu-luolat** ovat hindujen pyhä paikka, joka sijaitsee noin 13 kilometriä Kuala Lumpurista pohjoiseen. Se koostuu useista kalkkikivikallion muodostuneista luolista ja niitä yhdistävistä käytävistä. Kukaan ei tiennyt näistä luolista paikallisia asukkaita lukuun ottamatta mitään ennen vuotta 1878, jolloin yhdysvaltalainen luonnontieteilijä William Temple Hornaday saapui sinne ja kertoi löydöstään muulle maailmalle. Luolien iäksi arvioidaan noin 400 miljoonaa vuotta.

Tamiliasta kotoisin ollut liikemies K. Thamboosamy Pillay rakennutti vuonna 1891 yhteen luolista hindutemppelin. On väitetty, että hän olisi saanut luolan keihäänkärkeä muistuttavasta muodosta ajatuksen, että se omistettaisiin Muruganille joka on hindulaisuudessa sodanjumala ja Parvatin ja Shivan poika sekä Ganeshan veli. Luolien edessä on Muruganin veistos joka on tehty teräsbetonista ja kullattu. Sen korkeus on 42,7 metriä. Veistoksen takaa temppeliin johtaa portaikko, jossa on 272 askelmaa.

Veistoksen rakentaminen aloitettiin vuonna 2004, ja se valmistui 2006. Sen rakentaminen maksoi 2,5 miljoonaa Malesian ringgitiä. Siihen meni 350 tonnia terästä, 1&nbsp;550 kuutiometriä betonia ja 300 litraa kultamaalia. Sitä rakentamassa oli viisitoista intialaista kuvanveistäjää.

Sitä käytetään vuosittain erilaisissa uskonnollisissa juhlissa. Uskonnollisista juhlista suurin ja tunnetuin on Thaipusam, jota vietetään vuosittain tammi–helmikuussa. Osallistuvat valmistautuvat siihen paastoamalla ja puhdistautumalla useita päiviä ennen juhlaa. Juhlan kohokohta on kavadi-pyhiinvaellus, johon osallistujat pukeutuvat kirkkaan oransseihin ja keltaisiin vaatteisiin. Jotkut kantavat ”kavadia”, joka on koristeltu. Jotkut lävistävät kielensä, kasvojaan ja vartalon osia piikeillä tai ripustavat koukuilla ihostaan roikkuvia painoja kehoonsa.

Nykyisin se on yksi Kuala Lumpurin suosituimmista nähtävyyksistä. Alue on myös tunnettu makakeista, jotka varastelevat turisteilta kaiken, minkä vain käsiinsä saavat ruuan toivossa, ja niistä varoitetaan turisteja.

## Lähteet

## Aiheesta muualla

* 
*
Menara Kuala Lumpur

**Menara Kuala Lumpur** tai **Kuala Lumpur Tower** on 421 metriä korkea torni Kuala Lumpurissa. Petronasin kaksoistornien ohella se on kaupungin merkittävin maamerkki. Menara Tower on yksi maailman korkeimmista rakennuksista. Samassa kaupungissa sijaitsevat Petronasin kaksoistornit ovat korkeampia kuin Menara Tower, mutta mäen päälle rakennetun Menaran huippu sijaitsee kaksoistorneja korkeammalla merenpinnasta katsoen.

Menara Tower on televiestintätorni. Tornissa sijaitsee myös näköalatasanne 276 metrin korkeudessa. Torni on valmistunut vuonna 1994, ja viralliset avajaiset pidettiin vuonna 1996.

## Aiheesta muualla

## Lähteet
Antagonisti

**Antagonisti** on tarinassa sankarin tai protagonistin päävastustaja. Käsitteen alkuperä on kreikan kielen sanoissa *anti* (vasta) ja *agonistes* (taistelu), ja käsite merkitsee suomeksi ”vastustajaa”. Antagonisti voi myös muuttua keskellä tarinaa protagonistiksi, tällöin kyseessä on *deuterantagonisti*.

Klassisissa tarinoissa on kysymys sankarin ja konnan kamppailusta. Protagonisti ja antagonisti on helppo tunnistaa tällaisissa tarinoissa. Kirjailijat ovat kuitenkin usein luoneet mutkikkaampia asetelmia. Tarina voidaan esimerkiksi kertoa konnan näkökulmasta, jolloin sankari onkin tarinan antagonisti. Tällöin yleensä epämiellyttävänä tai pahana esiintyvä antagonisti onkin hyveellinen tai miellyttävä hahmo, kuten Macduff Shakespearen näytelmässä Macbeth.

Usein on myös niin, että tarinasta puuttuvat hahmot, jotka olisivat luokiteltavissa sankareiksi tai konniksi. Silloin antagonisti on se hahmo, joka on tarinan päähahmon eli protagonistin päämäärien tiellä. Antagonisti ei välttämättä ole henkilö; joskus luonnonvoimat tai psyykkiset tekijät edustavat protagonistin vastavoimaa.

Antagonistia ei tule sekoittaa antisankariin.

## Elämäkerrat
**Antagonistin käsitettä** voidaan käyttää myös dokumentaarisissa teksteissä, kuten elämäkerroissa, kuvaamaan kahden henkilön suhdetta. Esimerkki: ”Aarne Sihvo oli Mannerheimin antagonisti jo vuodesta 1918 alkaen.”

## Katso myös
* Arkkivihollinen
* Superroisto

## Lähteet
*Chris Baldick: *The Concise Oxford Dictionary of Literary Terms.* Oxford University Press 1990. 

### Viitteet
Kvitteni

**Kvitteni** (*Cydonia oblonga*) on päärynän lähisukulainen. Se on suvun ***Cydonia*** ainoa laji. Kvitteni on kotoisin Lounais-Aasiasta ja Kaukasian alueelta. Suomessa kvitteni saattaa kasvaa hyvin suojattuna, mutta se paleltuu helposti eikä aina ehdi tehdä kypsiä hedelmiä. Toisaalta kasvi vaatii kukkiakseen viileän lepokauden alle 7 °C:n lämpötilassa, joten se ei tuota hedelmää huonekasvinakaan.

Ruusukvitteneitä (*Chaenomeles*) kutsutaan Suomessa joskus lyhyesti kvitteneiksi, mikä aiheuttaa sekaannusta.

On esitetty, että ”kultainen omena”, jonka Paris antoi antiikin Kreikan mytologian mukaan Afroditelle, oli juuri kvitteni eikä omena. Kvitteni on vanha kasvi Välimeren alueella – kreikkalaisissa kirjoituksissa se mainitaan jo 600 eaa.

## Tuntomerkit
Kvitteni on yleensä pensas, joka voi kasvaa noin 8 metriä korkeaksi pieneksi puuksikin. Silmut ja nuoret versot ovat tiheän nukkapintaisia. Lehdet ovat puikeita tai pitkänpyöreitä ja 5–10 cm pitkiä. Kukat ovat halkaisijaltaan 4–5 cm. Keskimäärin noin 1,8 cm pitkät terälehdet ovat valkoisia tai vaaleanpunaisia. Terä- ja verholehtiä on kumpiakin viisi. Kukissa on 20 hedettä ja viisi emin luottia.

Hedelmä on päärynää muistuttava pohjushedelmä. Hedelmät ovat 3–5 cm leveitä ja kuoreltaan keltaisia. Kvitteniä viljellään hedelmäpuuna.

## Ravintoarvo per 100 g

* Proteiinia 0,4 g
* Rasvaa 0,3 g
* Hiilihydraatteja 9,8 g
* Kalsiumia 14.00 mg
* Rautaa 0.40 mg
* Fosforia 19.00 mg
* Kaliumia 203.00 mg
* Natriumia 3.00 mg
* B1-vitamiinia 0,03 mg
* B2-vitamiinia 0,02 mg
* C-vitamiinia 15 mg

## Lähteet

## Aiheesta muualla
* Kassu – Kasvien suomenkieliset nimet: Kvitteni (''Cydonia oblonga'')
* ITIS: ''Cydonia oblonga'' 
* United States Department of Agriculture (USDA): ''Cydonia oblonga'' 
* Centre for Agriculture and Biosciences International (CABI): Cydonia oblonga (quince)
Yleisurheilun maailmanmestaruuskilpailut 2007

**Vuoden 2007 [[yleisurheilun maailmanmestaruuskilpailut]]** pidettiin Japanin Osakassa, Nagai-stadionilla. Kilpailut alkoivat 24. elokuuta ja päättyivät 2. syyskuuta. Kisoihin ilmoittautui 203 maata, joka oli siihen asti järjestettyjen kisojen ennätysmäärä. Kilpailuihin osallistui kaikkiaan 1981 urheilijaa, joista 1051 oli mies- ja 930 naisurheilijaa. Osakan MM-kisoissa kilpailtiin 24 miesten ja 23 naisten lajissa. IAAF julisti Osakan kisaisännäksi 16. marraskuuta 2002 muiden kandidaattien Budapestin sekä Berliinin vetäydyttyä kilpailusta. Berliini sai kuitenkin järjestettäväkseen kilpailut MM-kilpailut vuonna 2009.

Kisat avasi Japanin keisari Akihito lausuen japaniksi: ”Minulla on kunnia julistaa 11. yleisurheilun MM-kilpailut virallisesti avatuiksi”.

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Mitalitaulukko

## Kilpailuihin osallistuvat IAAF:n jäsenliitot

Kilpailuihin osallistui ennätykselliset 203 jäsenliittoa. 
	
	
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
	

Yhdeksän IAAF:n jäsenliittoa 212:sta ei lähettänyt urheilijoita kilpailuihin. Osallistumisen jättivät väliin Aruba, Bermuda, Bhutan, Itä-Timor, Korean demokraattinen kansantasavalta, Luxemburg, Oman, Turks- ja Caicossaaret sekä Vietnam.

## Katso myös
* Albania yleisurheilun maailmanmestaruuskilpailuissa 2007
* Suomi yleisurheilun maailmanmestaruuskilpailuissa 2007

## Lähteet
* Aikataulu ja tulokset IAAF 

### Viitteet

## Aiheesta muualla

* Osaka 2007, IAAF:n MM-kisasivut
* YLE Elävä arkisto: Yleisurheilun MM-kisat Osakassa 2007
Amborella trichopoda

***Amborella trichopoda*** on harvinainen pensas, jota tavataan luonnonvaraisena ainoastaan Uudessa-Kaledoniassa. Se on kasvitieteellisesti hyvin mielenkiintoinen laji, sillä geneettiset tutkimukset ovat osoittaneet, että se on hyvin lähellä koppisiemenisten (Magnoliophytina) yhteistä esimuotoa. Se edustaa haaraa, joka on erkaantunut hyvin varhain muista koppisiemenisistä ja antaa siten paljon tietoa siitä, miltä muinaiset koppisiemeniset ovat alun perin näyttäneet. 

*Amborella trichopoda* on sukunsa ainoa laji. Uusissa kasvitieteellisissä luokitteluissa *Amborella*-suku sijoitetaan Amborellaceae-heimoon ja edelleen Amborellales-lahkoon. Vanhassa Cronquistin luokittelussa Amborellaceae kuului vielä Laurales-lahkoon. Amborellales on perinteisesti luettu kaksisirkkaisten (Magnoliopsida) luokkaan, mutta tuoreimpien tutkimusten mukaan näyttää ilmeiseltä, että Amborellales-lahko on erotettava kokonaan Magnoliopsida-luokasta.

*Amborella trichopoda* on ainavihanta kaksikotinen pensas. Lehdet ovat ehyitä ja 8–10 cm pitkiä, ja lehtiasento on vuorottainen. Kukat ovat halkaisijaltaan 4–8 mm. Hedelmä on yksisiemeninen punainen 5–8 mm pitkä marja. 

*Amborella trichopoda* kasvaa kosteissa ja varjoisissa vuoristometsissä. Kasvin uhkana on kuitenkin ylilaiduntaminen ja kasvuympäristön tuhoutuminen.

## Lähteet
Mikael II

**Mikael II** (770–829) oli Bysantin keisari vuosina 820–829. Hän syntyi Amoriumin kaupungissa Fryygiassa, minkä takia häntä kutsuttiin **amorialaiseksi**. Hänestä käytettiin myös lisänimeä **Psellos**, änkyttäjä. Mikael aloitti uransa tavallisena sotilaana mutta yleni aina kenraaliksi asti. 

Hän oli kannattanut entistä aseveljeään Leo V:tä, kun tämä nousi valtaistuimelle vuonna 813. Mikael tuomittiin kuolemaan vuonna 820 sen jälkeen, kun paljastui, että hän oli ollut mukana salajuonessa keisaria vastaan. Mikaelin kannattajien onnistui kuitenkin surmata Leo ja vapauttaa Mikael. Mikaelista tuli uusi keisari ja amorialaisen hallitsijasuvun perustaja. 

Mikael joutui taistelemaan vuosina 822–824 aikana toista valtaa havittelevaa kenraalia, Tuomasta, vastaan. Vuonna 823 muslimit valloittivat Kreetan, ja vuonna 827 alkoivat hyökkäykset Sisiliaa kohti.

Mikael oli ikonoklasti, mutta hän yritti saada aikaiseksi sovun ikonien kannattajien kanssa. Hän sai kuitenkin munkkien vihat niskoilleen, kun hän meni toisen kerran naimisiin, Konstantinos VI:n lesken, entisen nunnan, Eufrosynen kanssa. Mikaelin kuollessa hänen pojastaan Theofiloksesta tuli uusi keisari.

## Kirjallisuutta
* 
*
Vologda

**Vologda** (, ) on Vologdan alueen pääkaupunki Pohjois-Venäjällä Itä-Euroopassa Vologdajoen varrella.

## Asukasluvun kehitys

## Talous

Vologdan tärkeimmät teollisuudenalat ovat rautatiekalusto-, kone-, paperi-, puu-, nahka-, pellava-, alkoholi- ja elintarviketeollisuus. 

## Liikenne
Vologda sijaitsee Pietarin–Permin-radalla ja sieltä johtavat rautatiet myös pohjoiseen Arkangeliin sekä etelään Jaroslavliin. Suurimmat maantiet johtavat kohti etelää (Jaroslavl ja Moskova) ja länttä (Tšerepovets ja Pietari). Kaupungissa on myös lentoasema ja jokisatama.

## Nähtävyydet
Vologdassa on paljon vanhoja rakennuksia, kuten Iivana Julman 1570 rakennuttama Sofian tuomiokirkko, Kreml, johon kuuluu muun muassa barokkityylinen entinen piispanpalatsi, sekä taidemuseo.

## Historia
Novgorodilaiset perustivat Vologdan vuonna 1147, joka on sama kuin Moskovan perustamisvuosi. Kaupunki liitettiin Novgorodin mukana Venäjään 1400-luvun lopulla. Vuosina 1796–1929 Vologda oli Vologdan kuvernementin pääkaupunki ja vuodesta 1937 se on ollut Vologdan alueen pääkaupunki. 

## Katso myös
* Vologda, joki
* Vologdan alue
* Vologdan kuvernementti

## Lähteet

## Aiheesta muualla

*Vologda
Vologda (joki)

**Vologda** () on 155 kilometriä pitkä joki Vologdan alueella Pohjois-Venäjällä.  Se laskee Suhonaan, joka laskee edelleen Vienanjokeen ja Vienanmereen. Vologdan kaupunki sijaitsee joen varrella.

Joen valuma-alue on 3&nbsp;030 neliökilometriä.

## Lähteet

## Aiheesta muualla
Vesiväylä

**Vesiväylä** tarkoittaa sellaista vesistössä olevaa reittiä, joka mahdollistaa vesiliikenteen harjoittamisen. Suomessa merikarttoihin merkityt *yleiset kulkuväylät* ovat *julkisia kulkuväyliä* (myös *laivaväylä*) tai *yleisiä paikallisväyliä* (myös *venereitti*). Ne ovat viranomaisen vesilain pohjalta määräämiä vesiväyliä, jotka opastavat reitin kapeissa paikoissa, salmissa, saarien lomitse, syväväylää pitkin tai satamaan. Julkisilla kulkuväylillä on nimellissyvyydet, joihin ne on tarkistusmitattu, luodattu tai harattu.

## Merenkulun turvalaitteet

Vesiväylä voi olla merkitty merenkulun turvalaittein, jotka jaetaan kiinteisiin ja kelluviin turvalaitteisiin eli merimerkkeihin.

### Kelluvat turvalaitteet
Kelluvia turvalaitteita eli merimerkkejä ovat poijut ja viitat ja majakkalaivat. Poijut ja viitat on sijoitettu väylän reunoille. Majakkalaivat toimivat uivina, siirrettävinä majakkoina.

### Kiinteät turvalaitteet
Kiinteitä turvalaitteita ovat majakat, loistot, saarien erottamiseen tarkoitetut kummelit ja tunnusmajakat, väylien jommassakummassa päässä olevat linjataulut, kallioon maalatut merkit ja reunamerkit.

Reunamerkit ovat väylän reunalinjaa osoittavia kiinteitä reunamerkkejä, jotka sijaitsevat väylän reunalinjalla tai sen välittömässä läheisyydessä. Reunamerkin etäisyys väylän reunalinjasta on enintään 50 metriä. Reunamerkit on varustettu yhdistetyn kardinaali- ja lateraalijärjestelmän mukaisilla tunnuksilla. Merkeissä käytetään aina väritunnusta. Niissä voi lisäksi olla valo-, valoheijastin- ja huippumerkkitunnus. Reunamerkit on yleensä varustettu tutkaheijastimella.
Paris

**Paris** () eli **Aleksandros** (, ) oli kreikkalaisessa mytologiassa Troijan kuninkaan Priamoksen ja tämän vaimon Hekaben poika. Hän esiintyy Homeroksen *[[Ilias|Iliaassa]]*, jonka mukaan Paris kaappasi Spartan kuningattaren Helenan, mikä oli yksi Troijan sotaan johtaneista syistä.

## Lapsuus ja nuoruus

Pariksen äiti näki juuri ennen Pariksen syntymää unen, jossa hän synnytti liekehtivän soihdun. Oraakkeli tulkitsi unen Hekabelle ja julisti, että lapsi tulisi olemaan kotimaansa tuhoksi. Oraakkeli neuvoi vanhempia tappamaan lapsen, jotta valtakunta säästyisi. Priamos ja Hekabe eivät kuitenkaan kyenneet surmaamaan lastaan, vaan antoivat tämän paimenten päällikön Agelaoksen tapettavaksi. Agelaos ei hänkään kyennyt tappamaan lasta, vaan jätti tämän vuorelle. Viiden päivän päästä Agelaos palasi paikalle ja ihmeekseen löysi lapsen elossa. Hän vei lapsen kotiinsa ja antoi tälle nimeksi *Paris*.

## Pariksen tuomio

Pariksen ollessa jo aikuinen tulivat jumalattaret Pallas Athene, Hera ja Afrodite hänen luokseen. He tahtoivat, että Paris valitsisi heistä kauneimman. Paris valitsi Afroditen, sillä Afrodite lupasi hänelle maailman kauneimman naisen, Helenan, vaimoksi. Tämä Pariksen tuomiona tunnettu ratkaisu johti lopulta Troijan sotaan.

## Kuolema

Troijan sodassa Paris sai osuman Filokteteen ampumasta myrkytetystä nuolesta ja kuoli haavaan Idavuorella.

## Lähteet

* 

### Viitteet

## Aiheesta muualla
Vologdan kuvernementti

**Vologdan kuvernementti** () on entinen kuvernementti Pohjois-Venäjällä Vienanjoen ja Petšoran yläjuoksun ympärillä. Kuvernementti perustettiin 1796 ja sen pääkaupunki oli Vologda.

Kuvernementti lakkautettiin 1929, jolloin se liitettiin Pohjoiseen alueeseen. Nykyisin sen alue kuuluu pääasiassa Vologdan alueeseen ja Komiin. 

## Katso myös
* Vologdan alue
* Vologda (kaupunki)
* Vologda (joki)

## Lähteet
Stargard

**Stargard** (vuoteen 2015 *Stargard Szczeciński*, ) on kaupunki Länsi-Pommerin voivodikunnassa Puolassa. Kaupungin asukasluku oli vuoden 2019 arvion mukaan 67&nbsp;837. Se on myös Stargardin piirikunnan keskuskaupunki. Stargardista on noin 40 kilometriä Szczeciniin.

## Lähteet

## Aiheesta muualla
493

## Tapahtumia
*Odovakar suostuu rauhaan Teoderikin kanssa. Myöhemmin Teoderik surmaa Odovakarin. Teoderik siirtää pääkaupungin Ravennaan.
*Frankkien kuningas Klodvig menee naimisiin burgundien prinsessan Klotilden kanssa.

## Syntyneitä
*
## Kuolleita
*Odovakar, barbaari kuningas 
*Daniel Styliitta, pyhimys
499

## Tapahtumia
* Kavadh I syrjäytti veljensä Djamaspin ja nousi jälleen Persian kuninkaaksi oltuaan maanpaossa vuodesta 496. 
* 1. maaliskuuta synodin aikaan Roomassa paavi Symmachus teki vastapaavi Laurentiuksesta Noceran kirkkoherran Campaniassa

## Syntyneitä
*
## Kuolleita

* Xiaowen - Pohjoisen Wei-dynastian hallitsija (s. 467)
* Feng Run - Pohjoisen Wei-dynastian keisarinna
Seksuaalisuus

**Seksuaalisuus** on eläinten, joihin myös ihminen kuuluu,  käyttäytymismuoto, joka aiheuttaa siinä seksuaalisen halun ja ohjaa sitä parittelemaan. Seksuaalisen halun tyydyttäminen tuottaa eläimelle nautintoa silloinkin, kun seksuaalisuus on lajilla synnynnäisesti ohjautuvaa.
## Eläimillä

Eläimillä sukupuolista käyttäytymistä esiintyy lähinnä vain silloin kun hedelmöitys on mahdollista, ja eläinten kosiskelu- ja parittelutoiminnot ovat vaistonvaraisia ja kiinteästi lajisidonnaisia. Ihmisten elämässä seksuaalisuudella ja sukupuolisuhteilla on tuntuvasti suurempi merkitys. Ihmisen lisäksi lähin ihmisen sukulainen bonobo sekä delfiini harrastavat seksiä sen nautinnollisuuden vuoksi.

## Ihmisellä

WHO:n määritelmän mukaan seksuaalisuus on keskeinen osa ihmisenä olemista koko elämän ajan. Siihen kuuluu sukupuoli, sukupuolinen identiteetti ja roolit, seksuaalinen suuntautuminen, eroottisuus, ilo, läheisyys ja lisääntyminen. Seksuaalisuutta koetaan ja ilmaistaan ajatuksissa, fantasioissa, toiveissa, uskomuksissa, asenteissa, arvoissa, käyttäytymisessä rooleissa ja ihmissuhteissa. Vaikka seksuaalisuus voi sisältää kaikki nämä ulottuvuudet, niitä ei aina koeta tai ilmaista. Seksuaalisuuteen vaikuttavat biologiset, psykologiset, sosiaaliset, taloudelliset, poliittiset, kulttuuriset, eettiset, oikeudelliset, historialliset, uskonnolliset ja hengelliset tekijät.

## Lähteet

## Aiheesta muualla
135

## Tapahtumia
* Toinen juutalaissota päättyi. Keisari Hadrianus karkotti kaikki juutalaiset monista osista Palestiinaa sekä Jerusalemista, joka oli tuhottu perustuksia myöten. Jerusalem muutettiin *[[Aelia Capitolina]]* -nimiseksi roomalaiseksi varuskuntakaupungiksi.
## Syntyneitä
*
## Kuolleita

## Lähteet
495

## Tapahtumia
* Wessexin kuningaskunnan perustaja Cerdic saapuu Englantiin.

## Syntyneitä
*
## Kuolleita
* Fincath mac Garrchu, Leinsterin kuningas
Digital Research

**Digital Research, Inc.** (**DR** tai **DRI**; alun perin **Intergalactic Digital Research**) oli Gary Kildallin vuonna 1976 perustama yhtiö. Sen tarkoituksena oli markkinoida ja kehittää CP/M-käyttöjärjestelmää ja siihen liittyviä tuotteita. Digital Researchia ei pidä sekoittaa Digital Equipment Corporationiin, sillä yritykset eivät liittyneet millään tapaa toisiinsa.

Digital Research kehitti myöhemmin CP/M:sta moniajoa ja useita käyttäjiä tukevan version, sekä 16-bittisen version, CP/M-86:n IBM PC-koneelle Microsoftin MS-DOSin kilpailijaksi, sekä MS-DOS-yhteensopivan käyttöjärjestelmänsä DR-DOS. Yhtiö kehitti myös GEM-ikkunoinnin CP/M:lle ja DOS:ille, joka lisensoitiin Atari ST:n TOS-käyttöjärjestelmään.

Vuonna 1982 yhtiön vuosittainen myynti oli yli 20 miljoonaa dollaria ja sille työskenteli yli 200 henkilöä.

GEM toimitettiin laitevalmistajille 26. helmikuuta 1985 ja ilmoitettiin julkisesti 11. maaliskuuta 1985. Apple haastoi yhtiön oikeuteen GEM:in ulkoasun ja käyttötuntuman perusteella, jonka johdosta GEM 2.0:ssa ei ollut päällekkäisiä ikkunoita tiedostohallinnassa.

Novell osti Digital Researchin vuonna 1991.

## Lähteet

## Aiheesta muualla
* Www.digitalresearch.biz
Domoni

**Domoni** on kaupunki Komoreilla. Se sijaitsee Anjouanin saaren itärannikolla. Vuoden 2017 väestönlaskennassa siellä oli noin 12&nbsp;000 asukasta.

Kaupungin nähtävyyksiin kuuluu muun muassa 1100-luvulla rakennettu moskeija. Komorien ensimmäinen presidentti Ahmed Abdallah on syntynyt saarella.

## Lähteet
Anjouan

**Anjouan** eli **Ndzuwani** on saari Komoreilla Komorien saaristossa Intian valtamerellä. Saaren suurimmat kaupungit ovat Mutsamudu ja Domoni. Saaren asukasluku oli vuoden 2003 laskennassa 243&nbsp;731, arvio vuodelle 2016 on 341&nbsp;500.

## Maantiede
Anjouan on kolmion muotoinen tuliperäinen saari, jonka korkein huippu Ntingui nousee 1&nbsp;581 metriin. Laajat alueet eivät enää kelpaa viljeltäviksi pintamaata kuluttaneen eroosion takia. Saarella ei ole hyviä luonnonsatamia. Mutsamudun satamaa luoteisrannalla uudistettiin 1980-luvulla. Se on Komorien ainoa syväsatama, ja konttialuksilla saapuva rahtiliikenne, joka laivataan pienemmillä aluksilla edelleen toisille Komorien saarille, vastaa yli 60 prosenttia Mutsamudun sataman rahtiliikenteestä.

## Historia

Ranska otti saaren haltuunsa vuonna 1866. Siitä tuli osa itsenäisiä Komoreita vuonna 1975. Naapurisaari Mayotte jäi tuolloin Ranskan haltuun. Vuonna 1997 Anjouan pyysi liittymistä Ranskaan paremman taloudellisen tilanteen toivossa. Seurasi lukuisia kaappauksia. Vuonna 2002 sovittiin, että Anjou olisi Komorien autonominen osa. Vuonna 2007 Afrikan unionin joukot puuttuivat Anjoun itsenäistymispyrkimyksiin.

## Talous
Yksi Anjouanin päätuotteita on tuoksuilangia, josta tehdään hajuvesiteollisuuden raaka-ainetta. Saarella kasvatetaan myös vaniljaa, kahvia, mausteneilikkaa ja kaakaota.

## Lähteet

## Aiheesta muualla

* Anjouan.com
Mutsamudu

**Mutsamudu** on kaupunki Komoreilla. Vuonna 2010 kaupungissa arvioitiin olevan 25 400 asukasta.  Niinpä se on Anjouanin saaren suurin kaupunki ja koko Komorien toiseksi suurin. 

Kaupungista on noin 165 kilometrin matka Komorien pääkaupunkiin Moroniin. Anjouanin saaren toiseksi suurin kaupunki, Domoni sijaitsee muutamien kymmenien kilometrien päässä Mutsamudusta. 

Mutsamudu sijaitsee Anjouanin pohjoisrannikolla. Siellä on Komorien ainoa syväsatama, jonka kautta kulkevista konteista kolme neljäsosaa on kauttakulkuliikennettä muihin Komorien osiin. Tärkeimmät sataman kautta kulkevat  tuontihyödykkeet ovat riisi, sementti, sokeri, jauhot ja öljynjalosteet. Tärkeimmät vientituotteet ovat parfyymien valmistuksessa käytetty kanangaöljy, mausteneilikat ja vanilja.

## Lähteet

## Aiheesta muualla
*Anjouan.net